fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi sv en en en fi fi fi eo fi fi fi fi fi fi fi fi fi fi en fi eo nl fi fi fi hbs_lat fi fi fi hbs_lat fi fi fi fi fi fi fi de fi fi fi de fi fi fi de fi fi fi de fi fi fi de fi fi en it fi fi fi de fi fi en fi fi fi en fi fi fi id fi fi fi nl fi fi fi id en fi en fi fi fi en fi fi fi fi ms fr fr et da fi ca de fi fi et fi fi fr en fi fi it fr fr fr fi fi fi fi fi fi fi fi fi fi fi en fi es fi fi fi et fi en fi fi fi fi en en ru fr en en en fr zh fr en fr en fr en fr en fa fi fi en en en en en en en
Arkkitehti avustustyössä – suunnittelemassa synnytyssairaalaa - Lääkärit Ilman Rajoja
Lääkärit Ilman Rajoja alkoi työskennellä maassa ensimmäisen kerran vuonna 1996.
Maailman terveysjärjestön (WHO) mukaan jopa viidesosa maailman äitiyskuolemista tapahtuu Nigeriassa*, jossa arkkitehti Erika Alatalo oli avustustyössä suunnittelemassa synnytyssairaalaa.
Kun ensimmäisen kerran saavuin ravitsemuskeskukseen, jota Lääkärit Ilman Rajoja pyörittää Nigerian koillisosissa Maidugurissa, potilasmäärät olivat korkeimmillaan. Olin alueella, jossa vuosia jatkunut väkivalta Bornon osavaltiossa on pakottanut yli miljoona ihmistä jättämään kotinsa maaseudulla ja pakenemaan Maidugurin kaupunkiin. Nämä ihmiset eivät ole päässeet viljelemään peltojaan, mikä on johtanut siihen, että aliravitsemuksesta on tullut yleinen ongelma kodeistaan paenneiden, etenkin lasten, keskuudessa.
Aliravitsemuksesta kärsivien lasten näkeminen ei ole kenellekään helppoa. Arkkitehtina yritin kääntää huomioni rakennuksiin. Näin ympärilläni yksinkertaisia, halvasta puusta ja kattolevyistä nopeasti väsättyjä rakennelmia ja telttoja. Rakennukset olivat väliaikaisia, koska ongelmanhan pitäisi olla väliaikainen: kun konflikti päättyy, ihmiset voivat palata kotikyliinsä ja maatiloilleen ruokaa kasvattamaan. Näin ainakin toivotaan.
Oma tehtäväni ei kuitenkaan löytynyt ravitsemuskeskuksesta, vaan sen viereiseltä tyhjältä tontilta. Tälle tontille Lääkärit Ilman Rajoja aikoi rakentaa uuden synnytyssairaalan, jonka tarkoituksena on hoitaa korkean riskin synnytyksiä. Nigeria on Afrikan väkirikkain maa. Jopa viidesosa maailman äitiyskuolemista tapahtuu Maailman terveysjärjestön (WHO) mukaan Nigeriassa*.
Tehtävänäni oli suunnitella tätä uutta synnytyssairaalaa ja aloittaa sen rakentaminen. Toisin kuin ravitsemuskeskuksessa, tavoitteena oli rakentaa pysyviä rakennuksia, joiden suunnittelu ja rakentaminen vaati hyvin erilaista lähestymistapaa.
Mitä nopeammin pystyisimme rakentamaan sairaalan, sitä nopeammin pystyisimme hoitamaan potilaita ja sitä enemmän äitejä ja vastasyntyneitä pystyisimme pelastamaan.
Synnytyssairaalan suunnittelu alueen tarpeisiin antoikin paljon mietittävää. Lääkärit Ilman Rajoja aikoo pyörittää synnytyssairaalaa viisi vuotta, jonka jälkeen sairaala siirtyy terveysministeriölle. Itselleni oli tärkeää pitää mielessä, miten sairaala toimisi myös sen jälkeen, kun toiminta on siirtynyt osavaltiolle. Rakennusten tekniikan ja materiaalien piti olla paikallisesti yleisesti käytettyjä, jotta niitä voidaan helposti korjata ja ylläpitää.
Tärkeintä oli kuitenkin aika. Mitä nopeammin pystyisimme rakentamaan sairaalan, sitä nopeammin pystyisimme hoitamaan potilaita ja sitä enemmän äitejä ja vastasyntyneitä pystyisimme pelastamaan. Päätimme rakentaa sairaalan vaiheittain ja keskityimme ensin vain muutamaan rakennukseen, jotta saisimme ne valmiiksi mahdollisimman pian. Muut rakennukset voisimme aluksi korvata väliaikaisilla rakennuksilla, jotka voisivat myöhemmin toimia esimerkiksi ylimääräisinä potilasosastoina ravitsemuskeskuksen kiireisimpinä aikoina.
Rakentamisen aloittaminen oli se hetki, jolloin suunnitelmat konkretisoituivat käsin kosketeltavaksi. Nyt kun ensimmäinen rakennus kasvaa päivä päivältä, kasvaa myös odotus päivästä, jona sairaala voi vastaanottaa ensimmäisen potilaansa. Samalla mielessäni kasvaa toivo, että sairaala näkisi vielä senkin päivän, jona siellä syntyneet lapset eivät saapuisi maailmaan väkivallan, vaan rauhan keskelle.
* Lähde: World Health Organization: Maternal health in Nigeria: generating information for action
Kunduzin uusi traumasairaala on lähes valmis ja takaa entistä monipuolisemman hoidon
Päivän mittaan malariaa sairastava poika alkoi availla silmiään – avustustyöntekijän päivä sudanilaisessa kenttäsairaalassa
Lasten malariaa, nuoren miehen tuberkuloosi, käärmeen puremia – opittavaa on paljon
Henkilöstöpäällikkönä Keski-Afrikan tasavallassa – paikallisten kollegojen merkitys korostui
Sota ei muutu koskaan: viattomat ja puolustuskyvyttömät kärsivät Jemenissä eniten, eikä sota näytä loppuvan
Habibi: pienestä potilaasta tuli ystävä
Vakavan paikan edessä Jemenissä: kranaatti-isku täytti sairaalan hetkessä
“Väärässä paikassa, väärään aikaan” – Jemenissä kärsii myös lapset ja nuoret
Mokkan sairaala on jäämässä pieneksi Jemenissä: “Oli aika avata toinen leikkauspöytä”
Mitä yhteistä on imetyksellä ja koronaviruksella terveysneuvonnassa Etiopiassa?
Halfway home: paluu Jemeniin pandemia-aikana
Lääkärit Ilman Rajoja pelasti veljeni – ja nyt työskentelen ympäri maailmaa auttaakseni muita
Ravitsemuskriisi uhkaa lasten henkeä Nigeriassa
Maidugurissa, Nigeriassa, sijaitsevaan ravitsemuskeskukseemme on toukokuusta 2022 lähtien saapunut ennennäkemätön määrä aliravitsemuksesta kärsiviä lapsia. Tämä viittaa hälyttävään ravitsemuskriisiin Bornon osavaltiossa. Samaan aikaan luoteisessa Nigeriassa kehittyy kasvava, mutta laiminlyöty, ravitsemuskriisi, joka uhkaa kymmeniä tuhansia lapsia.  Lisää humanitaarista apua tarvitaan kiireellisesti Bornossa Aliravitsemus on alueella tyypillisesti akuuteinta joka vuosi sadon istutuksen ja sadonkorjuun välisenä aikana, yleensä kesäkuun…
Lääkärit Ilman Rajoja ry
Kumpulantie 5, 5. krs.
FI09 3131 1001 8388 73
RA/2020/1543 ja ÅRL 2020/8617
Media: 044 019 0060
Jos valitset tämän, lähetämme sinulle sähköpostitse tietoa tulevista infoilloista ja avustustyöhön hakemisesta.
Lahjoittaessasi meille sinulle tulee automaattisesti myös uutiskirjeemme tilaus. Uutiskirjeen tilauksen voi helposti lopettaa jokaisesta viestistä. (Tutustu tietosuojaselosteeseemme täällä.)
Kaikki tietosi lähetetään salattuna. Lahjoittamalla hyväksyt henkilötietojesi käsittelyn tietosuojaselosteen mukaisesti.
Nimi: {Name (First):15.3} {Name (Last):15.6}
Sinut ohjataan nyt maksuikkunaan. Jos se ei tapahtu automaattisesti, paina nappulaa "seuraava".
Maksu tapahtuu salatun yhteyden kautta ja kaikki tietosi on salattu.
Confirmation page cover id
Kenttä on validointitarkoituksiin ja tulee jättää koskemattomaksi.